AIŠKINAMASIS RAŠTAS

Dėl VšĮ „Teatriukas“ prašymo atleisti nuo nekilnojamojo turto mokesčio

**1. Parengto tarybos sprendimo projekto tikslai ir uždaviniai**

Lietuvos Respublikos vietos savivaldos įstatymo 16 straipsnio 2 dalies 18 punktas reglamentuoja, kad Savivaldybės tarybos kompetencija yra sprendimų teikti mokesčių, rinklavų ir kitas įstatymų nustatytas lengvatas savivaldybės biudžeto sąskaita priėmimas.

Lietuvos Respublikos nekilnojamojo turto mokesčio įstatymo 7 straipsnio 5 dalis, nustato, kad savivaldybių tarybos turi teisę savo biudžeto sąskaita sumažinti mokestį arba visai nuo jo atleisti.

2023 m. vasario 9 d. VŠĮ „Teatriukas“ pateikė prašymą, prašydamas atleisti nuo nekilnojamojo turto mokesčio. VŠĮ „Teatriukas“ pateikė nekilnojamojo turto mokesčio deklaraciją, 2021 metų veiklos ataskaitą ir 2021 m. finansinės atskaitomybės dokumentus.

VšĮ „Teatriukas“ yra vienintelis profesionalus teatras Molėtų rajone (pateiktas profesionalaus teatro statusą patvirtinantis dokumentas).

VšĮ „Teatriukas“ prašyme pateikiama detali informacija apie vykdomą veiklą ir sunkumus (prašymas pridedamas).

VšĮ „Teatriukas“ 2021 metais įgyvendino vietos projektą pagal Molėtų rajono vietos veiklos grupės „Keisdamiesi keičiame“ vietos plėtros strategijos „MOLĖTŲ RAJONO VVG TERITORIJOS VIETOS PLĖTROS STRATEGIJA 2014-2020 M.“ (TOLIAU – VPS) PRIEMONĘ „KAIMO GYVENTOJAMS SKIRTŲ PAGRINDINIŲ VIETOS PASLAUGŲ IR SUSIJUSIOS INFRASTRUKTŪROS GERINIMAS“ NR. LEADER-19.2-SAVA-5“. Dabar vyksta projekto kontrolės laikotarpis. Projekto pavadinimas „DRĄSIŲ KALVĖ - interaktyvus teatras pasitikėjimui ir kūrybiškumui ugdyti“. Projekto metu buvo rekonstruotas pastatas Molėtų rajone Drąsių kaime, kuriame įrengtos erdves edukacijoms, kultūriniams renginiams, vykdomos stovyklos kaimo vaikams, papildomai VšĮ įdarbinti 4 darbuotojai. Veiklos vykdomos nuo 2021 m. Už 2022 m. pirmą kartą buvo paskaičiuotas nekilnojamojo turto mokestis už naujai rekonstruotą pastatą (1065 Eurų).

2023 m. „VšĮ „Teatriukas“ planuoja 2 vasaros stovyklas Molėtų raj. vaikams, tarptautinę stovyklą paaugliams, su Šiaurės ministrų taryba planuoja atsivežti užsienio atlikėjų kūrybiniam darbui su moksleiviais SCENA D.

VšĮ „Teatriukas“ laimėjo projektą LTKT SCENA D - kūrybinės patirtys Drąsių kaime, kur pavasarį-rudenį pakvies reziduojančių menininkų ir vykdys edukacijas aplinkinių rajonų vaikams (atvyks moksleivių grupės iš Utenos, Anykščių, Vilniaus rajono, taip pat Molėtų rajono, iš viso planuojama pakviesti apie 250 vaikų).

Savivaldybės administracija apsvarsčiusi VšĮ „Teatriukas“ prašymą, siūlo atleisti VšĮ „Teatriukas“ nuo viso apskaičiuoto nekilnojamojo turto mokesčio (100 procentų) už 2023 metus.

**2. Siūlomos teisinio reguliavimo nuostatos:**

Sprendimu teisinio reguliavimo nuostatos nėra nustatomos.

**3. Laukiami rezultatai:**

 VšĮ „Teatriukas“ bus atleistas nuo nekilnojamojo turto mokesčio 2023 m.

 **4. Lėšų poreikis ir jų šaltiniai:**

2023 m. biudžetas gaus mažiau nekilnoamojo turto mokesčio.

  **5. Kiti sprendimui priimti reikalingi pagrindimai, skaičiavimai ar paaiškinimai.**